**Pielikums Nr.1** Tirgus izpētei

Metāla durvju bloku izgatavošana un nomaiņa

 ar pilnu apdari daudzdzīvokļudzīvojamai

mājai Tautas ielā 13
Identifikācijas numurs P/A „SAN-TEX” 2024-11.

**TEHNISKĀ SPECIFIKĀCIJA**

**DAUDZDZĪVOKĻU DZĪVOJAMĀS MĀJAS Tautas IELĀ 13 KĀPŅU TELPU IEEJU ĀRDURVJU BLOKU IZGATAVOŠANA UN NOMAIŅA AR PILNU APDARI.**

Pakalpojuma veicējs veic tirgus izpētes instrukcijā minētos darbus saskaņā ar šo Tehnisko specifikāciju.

Pretendentam darbu izpildē jānodrošina atbilstoši kvalificētu un pieredzējušu tehnisko speciālistu piesaistīšana darbu veikšanai.

Pretendentam jānodrošina darbu izpildei nepieciešamā tehnika, iekārtas, instrumenti un cits tehniskais nodrošinājums pasūtījuma realizācijai atbilstoši tehniskās specifikācijas prasībām.

Piegādātajā durvju komplektā jābūt uzstādītiem visiem nepieciešamajiem komplektējošiem elementiem.

**Ārdurvju bloku nomaiņa ar pilnu apdari**

1. 1. Piegādātājs veic ieeju ārdurvju bloku izgatavošanu atbilstoši specifikācijai, ar kuriem veic esošo ieeju ārdurvju bloku nomaiņu. Vienlaikus ar ārdurvju bloku nomaiņu piegādātājs veic arī ārdurvju nomaiņas rezultātā bojātās ārdurvju aiļu apdares atjaunošanu, novēršot darbu gaitā radušos defektus. Iekšējā un ārējā apdare atjaunojamas līdzvērtīgā esošajam materiālu izpildījumā izskatā un krāsojumā. Veicot ārdurvju nomaiņu, piegādātājs nedrīkst bojāt ēkas fasādi, un tam ir jārūpējas par ēkas fasādes arhitektoniskā izskata saglabāšanu.

2. Objektā uz vietas veicamo darbu (montāža, aiļu apdare un dekoratīvo elementu atjaunošana u.c.) veikšanas laiki saskaņojami ar Pasūtītāju.

3. Tehniskās prasības nomaināmajām ārdurvīm:

3.1. durvju kārbas karkass izgatavots no profilētas metāla caurules 60 x 40 mm, sienas biezums 2mm;

3.2. durvju vērtņu karkass izgatavots no profilētas metāla caurules 40 x 40 mm, sienas biezums 2mm;

3.3. durvju kārbas un vērtnes abas plaknes apšūtas ar 2mm biezu metāla loksni no abām pusēm;

3.4. durvju vērtņu cilpas izgatavotas izmantojot lodveida gultņu tehnoloģiju;

3.5. durvju kārbas, pildu un vērtnes, kā arī profilētās caurules piepildītas un siltinātas ar minerālo vai akmens vati;

3.6. gumijas blīvju blīvējums, iestrādāts durvju kārbā un vērtnē;

3.7. durvju bloka metāla virsmai jābūt:

3.7.1. apstrādātai ar pretkorozijas līdzekli;

3.7.2. nogruntētai ar grunti;

3.7.3. Pulverkrāsojums ar tumši brūnu krāsu;

3.7.4. pretkorozijas un krāsas garantija 2 gadi.

4. Ja kāpņu telpas un pagraba durvis veido vienotu durvju bloku ar metāla starpsienu, tad uz starpsienu attiecas visas augstākminētās prasības karkasam, virsmas apstrādei un durvju vērtņu siltināšanas tehnoloģijai.

5. Pagraba un ieejas durvīm ielikt iekaļamās atslēgas Kurzeme ZV-4 vai analogu un atslēgu vīlēšana 12 gab.;

6. Pagraba durvīm ventilācijas restes izmēri: 150X150;

7. Starp durvīm savienojuma pildu nosiltināt ar akmens vati un apšūt ar bērza saplāksni vai metāla starpsienu (tumši brūns).

8. garantijas apkalpošana 2 (divi) gadi, bojājumu novēršana 24 stundu laikā;

9. Garantija attiecas uz:

9.1. durvju pievilcēju;

9.2. durvju iekaļamo atslēgu;

9.3.visiem konstrukcijas elementiem.

10. Ārdurvju bloka rāmju un vērtņu izgatavošanai izmantojamais materiāls – Metāls.

11. Durvju profila biezums 70mm vai biezāks.

12. Alumīnija slieksnis.

13. Pievilcējmehānisms GEZE 2000 ar montāžas plāksni vai analogs.

14. Atvērto durvju fiksācijas kājiņa.

15. Katram durvju blokam jānodrošina:

15.1. Vēja slodzes noturība LVS EN 14351-1:2006-Klase ne zemāka par C4/B5 vai identiska;

15.2. Gaisa caurlaidības LVS EN 14351-1:2006-Klase ne zemāka par 4 vai identiska;

15.3. Ūdensnecaurlaidība LVS EN 14351-1:2006-Klase ne zemāka par 9A vai identiska;

15.4. Atkārtotas atvēršanas aizvēršanas izturība LVS EN 12400:2003 vismaz 10000 reizes.

16. Redzamajiem rāmju un durvju virsmas laukumiem jābūt gludiem un līdzeniem, uz tiem nedrīkst atrasties svešķermeņi vai bojājuma vietas.

17. Veicot ārdurvju bloku nomaiņu, piegādātājs ievēro tirgus izpētes prasības, šo tehnisko specifikāciju, kā arī būvniecību reglamentējošos normatīvos aktus, it sevišķi:

17.1. Ministru kabineta 2014.gada 25.marta noteikumi Nr.156 "Būvizstrādājumu tirgus uzraudzības kārtība";

17.2. Ministru kabineta noteikumi 2015.gada 30.jūnija Nr.333 "Noteikumi par Latvijas LBN 201-15 "Būvju ugunsdrošība;

17.3. Ministru kabineta 2019. gada 25. jūnija noteikumi Nr.280 "Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika ";

17.4. Kā arī, bet ne tikai, šādus standartus, nosakot durvju tehniskos rādītājus:

17.4.1. LVS EN 14351-1:2006 „Logi un durvis. Izstrādājumu standarts, veiktspējas raksturlielumi”;

17.4.2. LVS EN 12400:2003 „Logi un durvis - Mehāniskā ilgizturība - Prasības un klasifikācija”.

18. Pirms durvju bloku nomaiņas piegādātājs veic precīzus mērījumus visām ārdurvīm, mērījumu laiku saskaņojot ar Pasūtītāju.

19. Darba laikā nepieciešams norobežot darbu veikšanas vietu, nodrošinot putekļu neiekļūšanu telpās, nesabojāt grīdas segumu, būvgružu iznešana jāveic katru dienu. Pēc darbu pabeigšanas izpildītājs savāc būvgružus un veic telpas un durvju tīrīšanu.

20. Ieeju ārdurvju bloku nomaiņas laiks un darbi, kas saistīti ar paaugstinātu troksni saskaņojami ar pasūtītāju.

21. Piegādātājs nodrošina demontēto durvju un citu būvgružu utilizāciju.

22. Durvju bloku montāža:

22.1. Pirms darbu uzsākšanas piegādātājs iesniedz pasūtītājam durvju montāžas tehnoloģisko aprakstu.

22.2. Durvju bloku nostiprināšanai – durvju bloku svara pārnešanai uz būvkonstrukciju hermētiķu, līmes, putu siltinātāju vai celtniecības naglu pielietošana nav pieļaujama.

22.3. Visos blīvējuma līmeņos blīvējumiem jābūt nepārtrauktiem ar augstu laika apstākļu noturību un augstu elastības spēju. Ieklājot putas, jāseko, lai neveidotos ar putām neaizpildīti tukšumi.

22.4. Durvju bloku ailēm apmetuma apdarē, pieļaujami labojami ar ģipškartonu vai identisku materiālu. Balts krāsojums vai pēc sienas krāsojuma.

23. Metāla durvju bloku izgatavošana daudzdzīvokļu dzīvojamai mājai:

23.1. Tautas ielā 13 – 2 gab.,